அணியை வெற்றி நோக்கி அழைத்துச் சென்ற மில்லர் ஸ்கோர் 174 ரன்களாக இருந்தபோது சாஹல் பந்துவீச்சில் எல்.பி.டபிள்யூ முறையில் அவுட்டானார். அவர் 28 பந்துகளில் 4 பவுண்டரி 2 சிக்ஸருடன் 39 ரன் சேர்த்தார். அடுத்து களமிறங்கிய பெலுக்வாயோ 3 இமாலய சிக்ஸர்களுடன் வெற்றியை துரிதப்படுத்தினார். அவர் 5 பந்துகளில் 3 சிக்ஸர் 1 பவுண்டரியுடன் 23 ரன் எடுத்தார். சாஹல் பந்துவீச்சில் சிக்ஸர் அடித்து அணியை வெற்றி பெற வைத்தார். 25.3 ஓவர்களில் தென்னாப்பிரிக்க அணி 5 விக்கெட் இழப்புக்கு 207 ரன்கள் எடுத்து இந்தத் தொடரில் முதல் வெற்றியைப் பதிவு செய்தது. கிளஸன் 27 பந்துகளில் 5 பவுண்டரி 1 சிக்ஸருடன் 43 ரன்கள் எடுத்து களத்தில் இருந்தார். 4 போட்டிகள் முடிவில் இந்தத் தொடரில் இந்திய அணி 3-1 என்றக் கணக்கில் முன்னிலை வகிக்கிறது. இந்திய அணியின் பீல்டிங் மோசமாக இருந்தது. மில்லரின் கேட்சைப் பிடித்திருந்தால் ஒருவேளை இந்தப் போட்டியில் முடிவு மாறியிருக்கலாம்.